b'\n_START_ARTICLE_\nPape\xc5\xbe Don\n_START_SECTION_\n\xc5\xbdivljenjepis\n_START_PARAGRAPH_\nSedisvakanca je trajala tokrat \xc5\xa1tiri in pol mesce; tedaj so izvolili na sede\xc5\xbe svetega Petra Dona, po rodu Rimljana in ga posvetili \xc5\xa1ele 2. novembra 676. Carigrad so \xc5\xbee oblegali mohamedanci: med njegovimi zidovi pa so stopnjevali monoteletski prepiri. Patriarh Teodor je pape\xc5\xbea izbrisal iz diptihov; v nasprotju z ozkogrudnim cerkvenim stali\xc5\xa1\xc4\x8dem pa si je cesar prizadeval za obnovitev kr\xc5\xa1\xc4\x8danske enotnosti. V zvezi s to zadevo je pisal spo\xc5\xa1tljivo pismo pape\xc5\xbeu Donu dne 12. avgusta 678, v katerem ga prosi, naj po\xc5\xa1lje poslance, s katerimi bi se lahko pogovarjali o vzpostavi enotnosti. \xc5\xbdal pismo pape\xc5\xbea ni na\xc5\xa1lo ve\xc4\x8d \xc5\xbeivega. Do\xc5\xbeivel pa je to veselje, da se je vrnil v ob\xc4\x8destvo z Rimom ravenski nad\xc5\xa1kof Reparat (Reparatus), ki ga je cesarjev predhodnik nasilno odtrgal od Rima in podvrgel Carigradu._NEWLINE_Anastazij Knji\xc5\xbeni\xc4\x8dar (Anastasius Bibliothecarius) omenja, da so v Donovem \xc4\x8dasu opazovali izredno repatico, ki je bila vidna na nebu skozi tri mesece; poro\xc4\x8da tudi o ujmah: Italijo so prizadele poplave, \xc4\x8demur je sledila huda lakota ter omenja pape\xc5\xbeevo gradbeno dejavnost.\n_START_SECTION_\nSmrt\n_START_PARAGRAPH_\nPape\xc5\xbe Don je umrl v Rimu 11. aprila 678. Pokopali so ga v cerkvi svetega Petra v Vatikanu.'